钦定古今图书集成/明伦汇编/闺媛典/第263卷 > 方氏女
## 钦定古今图书集成/明伦汇编/闺媛典/第263卷 > 方氏女

按《淳安县志》：“方氏女，名淑莹，许配徐应芳。年甫十六，
未嫁而芳夭。莹闻欲奔丧，父母不允，乃毁容剪发，服
衰而哭，勺浆不入口。父母谕之曰：‘女未字，不必尔’。曰：
‘儿矢志不二，愿归我遗骼，同穴于徐。屡求死，皆救甦。
父母百方劝之，不回。芳父母闻之，用丧服素车逆归。
既至，礼毕，即赴芳殡所，恸几绝。平居勤妇职，洴𦈞洸’”
以佐朝夕，九载勿渝。芳父母没，代立嗣承祧，不食数
日卒，与芳合葬于汪塘源，时年未六十。《拘例》未请旌。